Bałtycke Morze, Bałtyk – miałke strzōdlōndowe morze na szelfie kōntynyntalnym we Ojropie Pōłnocnyj. Połōnczōne ze Morzym Pōłnocnym bez Cieśniny Dōńske (Sund, Mały a Wielgi Bełt) a Kattegat i Skagerrak. Za zachodńōm granicōm Bałtyku przijmuje sie cieśnina Sund a podwodny prōg, kery ćōngnie sie na głymbokości 18–20 m ôd przilōndka Gedser (wyspa Falster) do przilōndka Darßer Ort (Darß). Dostymp do Bałtyckigo Morzo majōm: Szwecyjo, Finlandyjo, Rusyjo, Estōnijo, Łotwa, Litwa, Polska, Miymcy a Danijo. Nojwiynkszo wyspa na Bałtyku je Zelandyjo, kero je tajlōm Danije.